b'\n_START_ARTICLE_\nHieronymus Schultz\n_START_SECTION_\nBakgrunn\n_START_PARAGRAPH_\nHieronymus Schultz var s\xc3\xb8nn av en landsbyr\xc3\xa5dsleder. Man vet ikke meget om hans tidlige liv. _NEWLINE_I 1504 var han allerede en bereist mann. Han hadde v\xc3\xa6rt \xc2\xabLeutpriester\xc2\xbb (pleban) i Cottbus, kanoniker i Brandenburg og inndlytelsesrik r\xc3\xa5dmann for kurfyrst Joachim av Brandenburg. Han stod ved kurfyrstens side i 1505 da hans s\xc3\xb8nn Joachim II ble d\xc3\xb8pt. Han ble regnet som en fremragende retoriker. _NEWLINE_I 1506 ble han utnevnt til prost i Salzwedel.\n_START_SECTION_\nBiskop\n_START_PARAGRAPH_\nI 1507 ble han utnevnt til biskop i Brandenburg._NEWLINE_Det smertet ham at det var nettopp i hans bisped\xc3\xb8mme ay reformasjonens vugge stod. Som kirkelige foresatte og biskop for Martin Luther. Det finnes bevart en brevveksling mellom Scultetus og Luther, der Luther ber om tillatelse til \xc3\xa5 offentliggj\xc3\xb8re noen skrifter som skulle forsvare de 95 teser mot avlatshandelen som han tidligere (den 31. oktober 1517) hadde sendt blant annet til biskopen av Brandenburg. Scultetus svarte med \xc3\xa5 be Luther om ikke \xc3\xa5 utbre sin avlatskritikk, noe Luther i en kort tid synes \xc3\xa5 ha rettet seg etter._NEWLINE_Luther ombestemte seg imidlertid; for hans motstandere pater Johann Tetzel og Konrad Wimpina sluttet ikke med \xc3\xa5 kritisere tesene. Da br\xc3\xb8t Luther sitt ord og utferdiget et rettferdiggj\xc3\xb8ringsskriv den 22. mai 1518. _NEWLINE_Etter at Martin Luther hadde deltatt p\xc3\xa5 Leipzigdisputasen ble biskop Hieronymus Schultz til en markant motstander av reformatoren. Men han fryktet den pavelige ekskommunasjonsbulle mot Luther, Decet Romanum Pontificem, han ville ikke offentliggj\xc3\xb8re den i sitt bisped\xc3\xb8mme fordi han var rett for at den ville utl\xc3\xb8se et oppr\xc3\xb8r._NEWLINE_Han fors\xc3\xb8kte heller p\xc3\xa5 Riksdagen i Worms i 1521 \xc3\xa5 bevege Luther til \xc3\xa5 avsverge de omstridte av hans sentenser. Men Luther gav ikke etter. _NEWLINE_Likevel bel\xc3\xb8nnet hans tjenesteherre ham - til tross for pavelig motstand - med det da vakante bisped\xc3\xb8mme Havelberg. Der ble han innsatt som biskop den 9. august 1521. Bare ett \xc3\xa5r etter d\xc3\xb8de han. _NEWLINE_Han ble begravet i Wittstock.'